cyanic-selkie/wikianc huggingface dataset:
Legat
Eit legat kan bli oppretta dersom ein person testamenterer ein sum med pengar til eit bestemt føremål. Det blir så oppretta eit styre som får i oppgåve å forvalte desse pengane og fordele midla etter gitte kriterium. Pengane blir gjerne investert i fond eller aksjar med låg risiko, og det er avkastinga som blir fordelt mellom verdige søkjarar.
Brekken kyrkje
Brekken kyrkje er ei langkyrkje frå 1878 i Røros kommune i Trøndelag fylke.
Byggverket er i tømmer og har 200 sitjeplassar.
Det er kyrkjegard ved kyrkja.
Bridgeport
Bridgeport er ein hamneby sørvest i delstaten Connecticut i USA med 148 654 ibuarar (2020). Han ligg ved utløpet av Pequennock-elva i Long Island-sundet, om lag 80 kilometer nordvest om New York by. Bridgeport er del av eit storbyområde som også omfattar Stamford og Norwalk og til saman har kring 950 000 ibuarar. Folketalet gjekk sakte tilbake fram mot 2000, men har sidan stige til kring 1930-nivå.
Krasnoturinsk
Byen var ein av busetnadane som vart oppretta i 1758 ved kopargruvene ved Turja-elva. Han var då kjent som Turinskie Rudniki (russisk: Турьинские Рудники). Seinare vart han kalla Turinskij (russisk: Турьинский). Byen fekk bystatus og namnet vart endra til Krasnoturjinsk i 1944.
Bridgeport
Tenesteytande næringar, så som finansverksemd, helsetenester og undervisning, sysselset ein stor del av arbeidsstokken. Tidlegare spelte industrinæringar hovudrolla i økonomien.
Krasnoturinsk
Den største industriverksemda i byen er Bogoslovskij aluminiumsverk.
Bridgeport
Soge
Jordbruk og fiske var viktigaste næringsvegane då europeiske folk slo seg ned her i fyrste halvdel av 1600-åra. Ein landsby voks fram på 1760-talet og ekspanderte gjennom handel med kystbyane Boston, New York, Baltimore og med Karibia. Byen fekk namnet Bridgeport i 1800, og vart eit handelssenter, mykje basert på kvalfangst og skipsbygging. Etter det i 1849 kom jarnbane mellom New York og New Haven vart Bridgeport snøgt ein industriby. I tida 1870-1910 var Bridgeport viktigaste industristaden i Connecticut. Her vart framstelt elektrovarer, transportutstyr, maskinverkty, våpen, skrivemaskinar, bildelar og matvarer. Industrinæringane vart sterkt svekka i 1970- og 1980-åra og talet på fattige steig.
Ymse
Barnum Museum, til minne om sirkuseigaren Phineas T. Barnum, er ein kjend attraksjon i byen. Bridgeport er elles kjent for mange offentlege parkar.
Kandahar
Kandahar (Kandahār eller Qandahār) er ein by sør i Afghanistan som er provinshovudstad i Kandahar. Provinsen har 567 000 innbyggjarar (basert på tal frå 1979), medan byen har rundt 200 000 (basert på utrekningar frå 1989). Han er den nest største byen i Afghanistan og er eit handelssentrum, særleg for landbruksprodukt. Byen har ein internasjonal flyplass og betydeleg utbygde vegar. Saman med Peshawar er Kandahar hovudby for pasjtunarar. Han har samanhengande veg til Quetta i Pakistan.
Historie
Det finst ulike teoriar om opphavet til namnet Kandahar. Nokre meiner at namnet stammar frå Gandhara, eit nærliggande kongedømme i nordaust. Gandhara er nemnt i det indiske eposet Mahabharata. Andre teoriar inkluderer at namnet skal vera ein lokal variant av Alexandria.
Byen Kandahar blei grunnlagd på 300-talet av Aleksander den store nær byen Mundigak (etablert rundt år 3000 f.Kr.). Byen har jamleg vorte eit mål for erobringar på grunn av den strategiske plasseringa si i Sentral-Asia. Han var del av det iranske Akamenide-riket og kom under innverknaden til den indiske keisaren Ashoka og Kushan-keisaren Kanishka. Byen var òg kjend som Aleksandropolis, etter grunnleggjaren Aleksander.
Kandahar blei tidleg dominert av ulike iranske stammar, men afghanarane blei verande den meste talrike gruppa gjennom det meste av historia hans.
Under abbassidane og seinare turmenske erobrarar blei Kandahar erobra av muslimar som konverterte dei lokal afghanarane til islam. Byen kom inn under Khurasan-regionen, men heldt på det lokale språket og kulturen sin. Han blei så erobra av arabarar på 600-talet, turkmenske ghaznavidar på 900-talet og mongolane under Djengis khan på 1100-talet og Timur Lenk i 1383.
Babur, grunnleggjaren av Mogulriket, annekterte Kandahar på 1500-talet. Sonen hans Humayun tapte Kandahar til sjahen av Persia. Sonen til Humayun, Akbar tok tilbake kontrollen over Kandahar og Kabul, men etterkvart tapte mogulane området.
Byen blei del av ein tidleg afghanarstat i 1708 då Mir Waiz erobra han. Han døydde i 1715, og frå 1738 til 1747 var byen mellombels i hendene på den turko-iranske herskaren Nadir Shah.
Ahmed Shah Durrani, grunnleggjaren av Afghanistan, fekk kontroll over byen i 1747 og gjorde han til hovudstad av det nye afghanske (pasjtunske) kongedømet sitt i 1748. Det som no er gamlebyen blei planlagd av Ahmad Shah og er dominert av mausoleumet hans. I 1780-åra blei hovudstaden flytta til Kabul.
Britiske styrkar okkuperte byen i den første anglo-afghanske krigen (1839–1842) og frå 1879 til 1881. Kandahar blei del av den moderne afghanske staten på trass av dette.
Under den sovjetiske okkupasjonen i 1979–89 var Kandahar under solid sovjetisk kontroll. Etter at Sovjet trekte seg ut, blei byen besett av ulike troppar fleire gonger. Det var mot slutten av 1994 at Taliban dukka opp frå byen og byrja å erobra dei sørlege, austlege og sentrale delane av Afghanistan. Etter at Taliban blei fjerna i 2001–02 byrja mindre bandar å spreia seg gjennom dei nærliggande provinsane. Kandahar kom under kontroll av Gul Agha Shirzai, ein afghansk krigsherre som hadde kontrollert provinsen og byen før Taliban.
Brottbergkall
Brottbergkallen er ein bergkall på 21 cm og kroppsvekt på rundt 63 gram. Fjørdrakta er gjennomgåande mørk brun, men strupeområdet lysare gråbrunt.
Denne fuglen er endemisk for Peru og lever utelukkande i sjøkanten. Han føretrekker å beite på smådyr i fjæresona der bølgene slår over stein og berg med algar.
Arten er vurdert som livskraftig med stabil populasjon.
Fylkesveg 366
Fylkesveg 366 finst i fleire fylke i Noreg:
S-bandet
S-bandet er radiofrekvensområdet i øvre del av UHF-området og nedre del av SHF-området mellom 2 og 4 GHz.
Frekvensområdet frå 2,4 GHz til 2,4835 GHz vert mellom anna brukt til trådlaust datasamband og trådlause telefonar.
Superhøg frekvens
Superhøy frekvens (SHF) er elektromagnetisk stråling i området mellom 3 og 30 GHz, og ligg i mikrobølgjeområdet. SHF-frekvensar nyttast mellom anna av Blåtann og del av Wi-Fi.
Bølgjelengd: 1 cm–10 cm.
Sandared
Sandared er ein svensk tettstad i Borås kommun i Västra Götalands län i landskapet Västergötland. I 2005 hadde tettstaden 2 993 innbyggjarar.
Mawson Corridor
Mawson Corridor er ein passasje mellom grunnstøytte isfjell på veg til Mawson-stasjonen ved Holmevika. Han er kring 22 nautiske mil (41 km) lang og 4 til 9 km brei, og opnar ut i sørenden. Han vart oppdaga av ANARE (Australian National Antarctic Research Expeditions) i 1954, og ofte nytta av skipa til ANARE på veg til Mawson-stasjonen.
Det sørkoreanske kvinnelandslaget i handball
Sør-Korea sitt kvinnelandslag i handball er det kvinnelege landslaget i handball for Sør-Korea. Det representerer landet i internasjonale handballturneringar, og vert regulert av Det sørkoreanske handballforbundet. Landslaget har delteke i internasjonale turneringar sidan 1987.
Resultat i internasjonale turneringar
''Resultata som er vist under er berre turneringar der Sør-Korea har delteke. Turneringar dei ikkje har tatt del i er ikkje førte opp.''
SORT-avtalen
SORT-avtalen (engelsk Strategic Offensive Reductions Treaty), òg kalla Moskva-avtalen, er ein nedrustingavtale inngått mellom USA og Russland i 2002. SORT-avtalen vart erstatta av Ny START-avtale i 2011, før utløpstida si.
Etter SORT-avtalen skulle strategiske atomstridshovud reduserast frå ca. 6000 til mellom 1700 og 2000 for kvar av partane i perioden fram til 2012. SORT-avtalen vart oppfatta som eit tilbakesteg i forhold til START-avtalane. SORT-avtalen mangla soleis fleire kontrollmekanismer og braut òg med prinsippet om at nedrustinga skal gjerast irreversibel, dvs. at våpen som blir tekne ut skal øydeleggjast og ikkje tilbakeførast til operative arsenal.
Sør-Østerdal tingrett
Sør-Østerdal tingrett er ein førsteinstansdomstol under Eidsivating lagdømme. Tingretten ligg i Elverum i Hedmark fylke og dekker kommunane Elverum, Åmot, Trysil, Våler og Åsnes. Domstolen består av sorenskrivar, éin dommar og to dommarfullmektigar.
Hitterdal kapell
Hitterdal kapell er ei lafta langkyrkje frå 1959 i Røros kommune i Trøndelag fylke. Kapellet har 100 sitjeplassar.
Det er kyrkjegard ved kapellet.
Dan Hartman
Daniel Earl «Dan» Hartman var ein amerikansk musikar, songar, låtskrivar og plateprodusent, mest kjend for songar som «Free Ride» med The Edgar Winter Group og solohittane «Instant Replay» «I Can Dream About You», «We Are The Young» og «Second Nature». Desse var dei mest suksessrike singlane hans i USA.
Karriere
I 1970-åra var Dan Hartman medlem av the Edgar Winter Group og var òg med i bandet til Johnny Winter ei tid. Hartman var òg studiomusikar som spelte for ei rekkje artistar som Ian Hunter, Stevie Wonder, Todd Rundgren og Ronnie Montrose. Etter å ha gjeve ut eit soloalbum i 1976, slo han gjennom med eit discoalbum. Oppfølgjaren, Relight My Fire, som sidan vart ein hit for Take That, var ikkje like suksessrikt, og Hartment trekte seg attende til studioarbeid, og produserte .38 Special, the Average White Band og James Brown. Han styrte spakane på comeback-hitten til Brown, «Living in America» i 1986. Hartman hadde ein hit til i 1985 med pop-soul-songen «I Can Dream About You». Igjen var ikkje oppfølgjaren hans like suksessrik og han gjekk attende til produksjonsarbeid. Han førebudd eit nytt album då han døydde i mars 1994 av ein AIDS-relatert hjernesvulst.
Eddie Martinez
Eddie Martinez er ein USA-amerikansk gitarist, fødd og oppvaksen i New York City. Han har hovudsakleg arbeidd som studiomusikar og har arbeidd med David Lee Roth (på Crazy from the Heat), Run-D.M.C. (på Run-D.M.C. og King of Rock), Robert Palmer (mellom anna «Simply Irresistible»), Meat Loaf (Bat Out of Hell II: Back into Hell), fleire Jim Steinman-prosjekt og mange andre. Han spelte òg jazzgitar under farvellkonserten til Blondie i 1982 i Toronto og han akkompagnerte Mick Jagger under den første Live Aid-konserten i 1985. Han spelte inn eit soloalbum, No Lies, på Cotillion Records som vart produsert av Bernard Edwards.
Kfar Aviv
Kfar Aviv (hebraisk skrift כְּפַר אָבִיב, tyder 'Kjeldelandsbyen') er ein moshav sentralt i Israel, nær Ashdod. Han er ein del av Gederot regionale kommune.
Kfar Aviv vart grunnlagd i 1952 av Jewish Agency. Han var meint å ta i mot immigrantar til Israel frå Egypt. Det opphavlege namnet var Kfar HaYeor (hebraisk skrift כפר היאור, tyder 'Nil-landsbyen'). Namnet «Kfar Aviv» vart gjeve som ein referanse til utvandringa til jødane frå Egypt, som skjedde om våren i følgje Torahen (Andre mosebok 34:18). Etter kvart tok landsbyen i mot familiar frå Polen òg.
Dei fleste innbyggjarane i landsbyen arbeider andre stader.
The Gentle Shepherd
The Gentle Shepherd er ein skotsk pastoral komedie av Allan Ramsay. Han blei gjeven ut i 1725 og var dedisert til Susanna Montgomery, lady Eglinton, som Ramsay òg gav det opphavlege manuskriptet i gåve til.
Stykket har nokre vene, skildrande scener og er ei framstilling av livet på landsbygda i dei skotske låglanda på 1700-talet. Ramsay kan ha basert skildringa på området Penicuik, kring åtte mile sørvest for Edinburgh der han fleire gongar vitja mesenen sin sir John Clerk of Penicuik ved Penicuik House.
NB8
Nordic-Baltic Eight eller NB8 er ein regional samarbeidsorganisasjon mellom landa Danmark, Estland, Finland, Island, Latvia, Litauen, Noreg og Sverige. Organisasjonen held regelmessige møte mellom dei baltiske og nordiske landa sine statministrar, utanriksministrar og embetsfolk såvel som med ekspertar innan regionale og internasjonale emne.
Petter Bøckman
Bøckman har hovudfagseksamen i biologi (zoologi) frå UiO 2002 og er kjend frå radio og TV der han fleire gonger har formidla kunnskap om dyr. Han var òg ein av hovudmennene bak utstillinga «Mot naturens orden?» som handla om homoseksualitet blant dyr. Utstillinga vart synt på Naturhistorisk museum i 2006 og 2007 og fekk stor mediemerksemd og hausta debatt etter motstand frå visse kristne miljø; mellom anna slo ein pastor fast at «denne Bøckman vil brenne i helvete». Bøckman mottok Homofrydprisen 2007 saman med Geir Søli for utstillinga.
Bøckman var aktiv innanfor laivmiljøet i Noreg på 1990-talet, og har vore medarrangør på ei rekkje levande rollespel. Han har òg skrive ein del laivteori, mellom anna ei tilpassing av The Three Way Model for Nordisk laiv. Han var saman med Ragnhild Hutchison redaktør for artikkelsamlinga til laivkonferansen Knutepunkt i 2005.
The Animals on Tour
The Animals on Tour var det andre studioalbumet til det britiske rockebandet The Animals som dei gav ut i USA. Det vart gjeve ut på MGM Records i februar 1965. Albumet inneheldt dei to tidlegare singlane «I'm Crying» og «Boom Boom». Åtte av songane på albumet kom kort tid etter ut på den britiske utgåva av albumet Animal Tracks, så på mange måtar er dette berre den amerikanske utgåva av dette albumet (eller motsett). Den amerikanske utgåva av Animal Tracks hadde eit ganske anna innhald enn den britiske utgåva.
Albumet kom ut i både mono og stereo format. Songane i stereo er alle rekanaliserte, som vil sei at dei originale songane vart miksa i mono og så miksa på ny i stereo. Rekanalisering vart ofte gjort på amerikanske utgjevingar av britiske artistar.
Albumet nådde 99. plassen på Billboard 200.
Tepelenë
Kommunen vart oppretta gjennom ei admininistrasjonsreform i 2014, ved at den tidlegare bykommunen Tepelenë vart slått saman med landkommunane Qendër Tepelenë, Lopës og Kurvelesh. Dei tidlegare kommunane inngår no som kommunaleiningar i den nye storkommunen. Kommunen har hovudsete i Tepelenë.
Ved folketeljinga i 2011 hadde den dåverande bykommunen 4 342 innbyggjarar, medan dei fire kommunane som i dag utgjer storkommunen Tepelenë, til saman hadde 8 949 innbyggjarar.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Tepelenë. Den dåverande bykommunen omfatta berre sjølve byen Tepelenë.
Petter Bøckman
Referansar
''Omsett frå Bokmålswikipedia 4. mars 2011''
Bendik Vada
Bendik Sandnes Vada er ein norsk forfattar. Han debuterte med boka Vak på Oktober forlag i 2017.
Sandhem
Sandhem er ein svensk tettstad i Jönköpings län i Västergötland. I 2005 hadde tettstaden 706 innbyggjarar.
Bendik Vada
Vada studerte Creative Writing ved Nansenskolen, Norsk humanistisk akademi og studerer per 2017 ved Forfatterskolen i København.
Husstøvmidd
Husstøvmidd (Dermatophagoides pteronyssinus) er ein middart som fyrst vart skildra av Édouard Louis Trouessart i 1898. Han inngår i slekta Dermatophagoides og familien Pyroglyphidae.
Eit lett tiltak mot husstøvmidd i senga er å ikkje reie opp senga etter å ha stått opp om morgonen, men la lys og luft kome til lakenet slik at varme og fukt forsvinn fortast mogeleg.
Kjelder
Stewart GA, Kollinger MR, King CM, Thompson PJ. A comparative study of three serine proteases from Dermatophagoides pteronyssinus and D. farinae. Allergy 1994;49(7):553-60
Thomas WR, Smith WA, Hales BJ. The allergenic specificities of the house dust mite. Chang Gung Med J 2004;27(8):563-9.
Li CS, Hsu CW, Chua KY, Hsieh KH, Lin RH. Environmental distribution of house dust mite allergen (Der p 5). J Allergy Clin Immunol 1996;97(3):857-9
Aki T, Kodama T, Fujikawa A, Miura K, Shigeta S, Wada T, Jyo T, Murooka Y, Oka S, Ono K. Immunochemical characterization of recombinant and native tropomyosins as a new allergen from the house dust mite.
J Allergy Clin Immunol 1995;96(1):74-83
Tsai LC, Chao PL, Shen HD, Tang RB, Chang TC, Chang ZN, Hung MW, Lee BL, Chua KY. Isolation and characterization of a novel 98- kd Dermatophagoides farinae mite allergen. J Allergy Clin Immunol 1998;102(2):295-303
Epton MJ, Smith W, Hales BJ, Hazell L, Thompson PJ, Thomas WR. Non-allergenic antigen in allergic sensitization: responses to the mite ferritin heavy chain antigen by allergic and non-allergic subjects. Clin Exp Allergy 2002;32(9):1341-7
Li CS, Hsu CW, Lin RH. House dust mite allergens (Der p I and Der p V) within domestic environments of atopic and control children. Arch Environ Health 1997;52(3):208-12 Trakultivakorn M, Nuglor T. Sensitization to Dermatophagoides pteronyssinus and Blomia tropicalis extracts and recombinant mite allergens in atopic Thai patients. Asian Pac J Allergy Immunol 2002;20(4):217-21
Hales BJ, Shen HD, Thomas WR. Crossreactivity of T-cell responses to Dermatophagoides pteronyssinus and D. farinae. Studies with group 1 and 7 allergens. Clin Exp Allergy 2000;30(7):927-33 Takai T, Kato T, Yasueda H, Okumura K, Ogawa H. Analysis of the structure and allergenicity of recombinant pro- and mature Der p 1 and Der f 1: Major conformational IgE epitopes blocked by prodomains. J Allergy Clin Immunol 2005;115(3):555-63
Meno K, Thorsted PB, Ipsen H, Kristensen O, Larsen JN, Spangfort MD, Gajhede M, Lund K. The crystal structure of recombinant proDer p 1, a major house dust mite proteolytic allergen. J Immunol 2005;175(6):3835-45
de HS, Stura E, VanderElst L, Carlier V, Jacquemin M, Saint-Remy JM. Threedimensional structure and IgE-binding properties of mature fully active Der p 1, a clinically relevant major allergen. J Allergy Clin Immunol 2006;117(3):571-576
Guler N, Kirerleri E, Tamay Z, Ones U. Atopy patch testing in children with asthma and rhinitis symptoms allergic to house dust mite. Pediatr Allergy Immunol 2006;17(5):346-50
Garcia-Gonzalez JJ, Vega-Chicote JM, Rico P, del Prado JM, et al. Prevalence of atopy in students from Malaga, Spain. Ann Allergy Asthma Immunol 1998;80(3):237-44
Tsai JJ, Chen WC. Different age of asthmatic patients affected by different aeroallergens. [Chinese] J Microbiol Immunol Infect 1999;32(4):283-8
Sanchez-Borges M, Capriles-Hulett A, Fernandez-Caldas E, et al. Mitecontaminated foods as a cause of anaphylaxis. J Allergy Clin Immunol 1997;99(6 Pt 1):738-43
Casablanca (fleirtyding)
Casablanca (spansk for 'kvitt hus') kan visa til:
Stjertbergkall
Stjertbergkall (Cinclodes pabsti) er ein sporvefugl i omnfuglfamilien som lever i søraustlege Brasil.
Stjertbergkallen er ein bergkall på 21–22 cm med relativt langt nebb. Undersida er lys gråbrun, oversida mørkare. Strupeområdet er lyst og han har ei markert lys augebrynstripe. Stjerten er lang og mørk brun. Lætet er ei langvarig trille som aukar i styrke.
Kurvelesh
Kurvelesh er ein tidlegare landkommune i regionen Gjirokastër i Albania. Etter ei admininistrasjonsreform i 2014 inngår han som ei kommunaleining i kommunen Tepelenë.
Stjertbergkall
Denne fuglen er endemisk for eit avgrensa og område i delstatane Santa Catarina og Rio Grande do Sul i sørlegste Brasil. Habitatet for arten er variert, nær vatn på opne område.
Arten er vurdert som nær truga, populasjonen er ikkje estimert, men er trudd å vere minkande. Habitatet blir øydelagt av skogplanting på grasmarker.
Songen The Miracle
«The Miracle» er ein song av Queen frå 1989 på albumet med same namn. Han vart gjeven ut som den femte singelen frå albumet og vart skriven av heile bandet, med Freddie Mercury og John Deacon som dei største bidragsytarane. Songen vart gjeven ut som singel seint i november 1989, seks månader etter albumet.
Kurvelesh
Ved folketeljinga i 2011 hadde den dåverande landkommunen Kurvelesh 705 innbyggjarar.
Songen The Miracle
Omslaget til singelen baserte seg på omslaget til albumet omgjort til eit hologram-aktig bilete. B-sida til singelen var ein konsertversjon av songen «Stone Cold Crazy».
Kurvelesh
Tidlegare administrativ inndeling
Fram til år 2000 var Kurvelesh ein del av distriktet Tepelenë. Den dåverande landkommunen omfatta busetnadene:
Songen The Miracle
Ideen til songen kom frå Freddie Mercury og John Deacon, som skreiv grunnstrukturen til songen. Alle fire medverka med tekst og musikalske idear, og songen er tilskriven heile bandet, sidan dei vart samde om å gjere dette under innspelinga av heile albumet, uansett kven som var låtskrivar. Både Mercury og May rekna songen som ein av favorittane sine, medan Taylor sa det ikkje var ein av hans favorittar, men respekterte han som «ein særs kompleks song».
Hollywood Be Thy Name
Hollywood Be Thy Name er eit konsertalbum av New Orleans-R&B-artisten Dr. John frå 1975. Albumet er det første konsertalbumet til Dr. John.
Songen The Miracle
Musikkvideo
Musikkvideoen til songen inneheld fire unge gutar som ein trur er Paul Howard som Brian May, James Currie som John Deacon, Adam Gladdish som Roger Taylor og den då ukjende Ross McCall som Freddie Mercury. Dei spelar som Queen på scenen. Gjennom videoen spelar McCall fire forskjellige versjonar av Mercury, frå 1970-åra og fram til då. Queen sjølv dukkar opp mot slutten av videoen.
Nord-Østerdal tingrett
Nord-Østerdal tingrett er ein førsteinstansdomstol under Eidsivating lagdømme. Tingretten ligg i Tynset i Hedmark fylke og dekker kommunane Alvdal, Engerdal, Folldal, Os, Rendalen, Stor-Elvdal, Tolga og Tynset. Domstolen består av sorenskrivar og én dommarfullmektig.
Aleksandrov
Aleksandrov (russisk Алекса́ндров) er ein by i Vladimir oblast i Russland med om lag 65 000 innbyggjarar. Han ligg rundt rundt 110 km nordvest for Vladimir og 100 km nordaust for Moskva.
Byen er ein del av byane i turistruta Den gylne sirkelen i Russland med historiske attraksjonar.
Historie
Busetnaden vart grunnlagt på 1300-talet og fekk bystatus i 1778.
På byrjinga av 1500-talet bygde Fyrst Vasilij III eit lite jaktslott om til fyrsteresidens. Aleksandrov var den fungerande hovudstaden i Russland i tre månader (desember 1564 til februar 1565) under Tsar Ivan den grufulle, til han gjekk med på å returnere hoffet sitt og relikviane frå Moskva som han hadde teke med seg. Ivan gjekk med på å returnere etter at kyrkja gav han løyve til å grunnlegge opritsjnina. Aleksandrov har òg seinare vore mellombels opphaldsstad for tsarane.
Changesbowie
Mottaking
Sjølv om plateomslaget vart rekna som amatørmessig av forfattaren David Buckley, vart samlinga den første plata til Bowie som gjekk til topps på den britiske albumlista sidan Tonight i 1984. The Guinness Book of British Hit Albums skreiv at Changesbowie var «det sjuande albumet hans som gjekk rett inn på toppen av lista. Ingen andre hadde så mange plater som debuterte på toppen.»
Aleksandrov
Historie
Palasskomplekset i Aleksandrovskaja Sloboda, med talrike kyrkjer som Treeiningskyrkja, Himmelfartskyrkja og Krosskyrkja, er i dag attraksjonar. Det inneheld òg talrike gjenstandar knytt til Ivan den grufulle, mellom anna elfenbeinstrona hans. Anlegget er i dag eit nonnekloster.
Changesbowie
Innhald
All songanr skrivne av David Bowie, utanom der andre er nemnde.
Salstrofé
{{Certification Table Entry|region=Latvia (LaMPA)|artist=David Bowie|award=Gull|title=Changesbowie|type=album|salesamount=4,000{{sup|*}}|certref= {{Certification Table Entry|region=Netherlands|type=album|title=Changes Bowie|artist=David Bowie|award=Gull|relyear=1990|certyear=1990|access-date=12. september 2021}} {{Certification Table Entry|region=New Zealand|type=album|title=Changesbowie|artist=David Bowie|award=Gull|relyear=1990|id=3414|access-date=11. juni 2019}} {{Certification Table Entry|region=Spain|type=album|artist=David Bowie|title=Changes Bowie|relyear=1990|certyear=1990|award=Gull|certref= |access-date=16. august 2019}} {{Certification Table Entry|region=United Kingdom|type=album|title=Changes Bowie|artist=David Bowie|award=Platina|access-date=12. september 2021}} {{Certification Table Entry|region=United States|type=album|title=Changesbowie|artist=David Bowie|award=Platina|access-date=12. september 2021}} {{Certification Table Bottom}}
Meishar
Moshaven vart grunnlagd av immigrantar til Israel frå Tyskland og Polen i 1950.
Misgav Dov
Misgav Dov (hebraisk skrift מִשְׂגַּב דֹּב, tyder 'Dov-festninga') er ein moshav nær Gedera på kystsletta sør i det sentrale Israel. Han er ein del av Gederot regionale kommune. Han er kalla opp etter Dov Gruner, eit medlem i Irgun.
Moshaven vart grunnlagd av folk som drog frå Herut-rørsla i 1950. Immigrantar til Israel frå Russland og Irak slo seg seinare ned i samfunnet.
Fever av Kylie Minogue
Fever er det åttande albumet av den australske songaren Kylie Minogue, utgjeven den 1. oktober 2001 i Australia og Storbritannia av Parlophone. Albumet vart seinare utgjeven i USA den 26. februar 2002 av Capitol Records.
Albuminformasjon
Minogue byrja å arbeide på albumet i 2001 med kjende låtskrivarar og produsentar som Cathy Dennis, Rob Davis og Tom Nichols. Albumet nådde førsteplass i Australia, Austerrike, Tyskland, Irland og Storbritannia. Minogue promoterte albumet på mange førestillingar inkludert turnéen KylieFever2002 og ein DVD av konserten filma i Manchester med tittelen KylieFever2002: Live in Manchester vart utgjeve den 18. november 2002.
Fever vart utgjeven av Parlophone den 1. oktober 2001 i Australia, Storbritannia og andre europeiske land. I USA vart albumet utgjeven av Capitol Records den 26. februar 2002. Ein spesialversjon av albumet som inneheld eit ikkje utgjeve spor med tittelen «Whenever You Feel Like It» vart utgjeven den 19. november 2002.
Pieter Bruegel den eldre
Pieter Bruegel den eldre, fødd omkring 1525/30, døydde 5. september 1569, var ein målar under den nederlandske renessansen. Han er særleg kjend for skildringane sine av dagleglivet i hertugdømmet Brabant (Flandern) på 1500-talet. Bruegel vart også kalla «de Drol» ('den komiske') eller også Bondebruegel, for å skilje han frå andre målarar frå same familien.
Liv og gjerning
Pieter Bruegel var truleg fødd i Breda. I følgje Karel van Mander si bok Het Schilderboeck ('Målarboka'), publisert i 1604 i Amsterdam, var Bruegel elev hjå kunstnaren Pieter Coecke van Aelst i Antwerpen. Bruegel var i den byen i 1551, der han i første omgang jobba i den store koparverkstaden til meisteren Hieronymus Cock. Åra 1552-55 var han på ei reise i Italia. Framstilling av landskap har då fått ein framskoten plass i bileta hans. Frå 1553 budde han ei tid i Roma, der han arbeidde for miniatyrmålaren Giulio Clovio. Derifrå fór han tilbake til Antwerpen og Cock sin koparverkstad.
Fever av Kylie Minogue
Listeplasseringar og sal
Albumet nådde fyrsteplass i Australia for fem veker, og vart på den australske albumlistene for syttifire veker i alt, hennar høgaste og lengste albuma i landet. Albumet vart sertifisert sju gonger platina i Australia. Albumet nådde nummer tre i New Zealand og vart sertifisert to gonger platina i landet. Albumet nådde òg fyrsteplass på UK Albums Chart for fire veker og vart der for sytti veker totalt. Albumet nådde nummer tre på Billboard 200 og var det mest suksessfulle album til Minogue i USA.
Plateomslaget
Det er tre ulike versjonar av albumomslaget. Den opphavlege versjonen hadde Minogue iført kvite klede og haldande ein mikrofon. Denne versjonen vart distribuert i Australia, Asia, Europa og Latin-Amerika. Då albumet seinare vart utgjeve i USA og igjen i Asia, vart omslaget endra til ei framside som minner om «In Your Eyes». Dette omslaget er òg tilgjengeleg i Canada. Omslaget på spesialutgåva med ei ekstra plate liknar den opphavlege, men Minogue har her på seg ei blå drakt.
Pieter Bruegel den eldre
Liv og gjerning
Både dei to sønene Jan og Pieter, og Jan sin son og soneson vart kjende målarar, men ingen av dei var så framståande som Pieter Bruegel den eldre. Saman med sønene Pieter Brueghel den yngre og Jan Brueghel den eldre grunnla han målardynastiet Bruegel. Pieter Brueghel den yngre overtok målarverkstaden og materialet, og produserte nesten som standard kopiar av komposisjonar laga av faren. Jan Brueghel den eldre kopierte nokre av bileta til faren, men i sin eigen miniatyraktige stil, og utvikla seg deretter uavhengig av dei viktigaste målarane i Antwerpen på 1600-talet.
Sandhult
Sandhult er ein svensk tettstad i Borås kommun i Västra Götalands län i landskapet Västergötland. I 2005 hadde tettstaden 599 innbyggjarar.
Pieter Bruegel den eldre
Liv og gjerning
Pieter Bruegel den eldre døydde 5. september 1569 og vart gravlagd frå kyrkja Notre-Dame de la Chapelle.
Verk
Den særeigne stilen til Bruegel skil seg mykje ut frå manierismen, som var den herskande stilretninga i samtida. Større påverknad kom frå Hieronymus Bosch, særleg i dei tidlege arbeida hans ser ein tilvisingar til Bosch sitt biletspråk. Bruegel representerer høgdepunktet i flamsk landskapsmåleri på 1500-talet. Han grunnla den nederlandske bondesjangeren og skapte mange allegoriske verk utifrå ordtak, folkekultur og humanistisk kultur.
Bruegel vart tidleg kjend for skildringane av bondelivet, som til dømes i Bondebryllaup og Bondedans. Men berre ein liten del av produksjonen er slike sjangermåleri. Eit av dei mest kjende verka hans er måleriet Nederlandske ordtak. I dette arbeidet vert over hundre nederlandske ordtak formidla som bilete. Bilete som desse, med 100 eller fleire personar avbilda, finn ein mange av i produksjonen hans. Gjennom framifrå biletkomposisjon framstår desse motiva likevel som balanserte.
Bileta til Bruegel er svært komplekse, kvar vesle detalj av verka hans er tilsikta og har vanlegvis ei særleg tyding. Uttrykk for død og øydelegging som følgje av synder, som i Dødssyndene, men også for livsfryd og dydar, som i Dydane og Barneleik, kjem til syne gjennom heile produksjonen hans. Han utforskar og vurderer haldningar og gjerningar knytt til desse sidene av livet. Synet på den omsnudde verda er nøkkelen til å forstå mange av verka hans.
Bileta Den dystre dagen, Slåtten, Skurdonna, Bølingen på heimferd og Jegerar i snøen er kjende måleri or ein serie. Desse vart laga i 1565 på oppdrag frå kjøpmannen, bankmannen og kunstsamlaren Nicolaes Jonghelinck. To andre bilete, Barneleik og Babels tårn, høyrde truleg med i same serien. Syklusen skildrar årets gang, der kvart måleri representerer to av dei tolv månadane i året.
Lopës
Lopës er ein tidlegare landkommune i regionen Gjirokastër i Albania. Etter ei admininistrasjonsreform i 2014 inngår han som ei kommunaleining i kommunen Tepelenë.
Tidlegare administrativ inndeling
Fram til år 2000 var Lopës ein del av distriktet Tepelenë. Den dåverande landkommunen omfatta busetnadene:
Høgfjellsklokke
Høgfjellsklokke (Campanula uniflora) er ein kort og spinkel fleirårig plante i klokkefamilien, Campanulaceae. Han veks i arktiske delar av Nord-Amerika, medrekna Rocky Mountains og Grønland, i den asiatiske delen av Beringia og på Island, Svalbard, i Dei skandinaviske fjella og på Novaja Semlja.
Arten blei fyrst skildra av Linné etter at han vitja Lappland i 1732 og skildr planten i Flora Lapponica (1737).
Trunking
Trunking er ein teknologi for radiosamband der eit radiosystem vert brukt til å maksimera den tilgjengelege kapasiteten på eit sambandsnettverk ved å gje grupper av brukarar ei logisk «samtalegruppe» på deling  i staden for ein eigen radiofrekvens.
Den enkelte sitt radiosett sender datapakkar til ei datamaskin som opererer på ein eigen fast frekvens, ein såkalt kontrollkanal, for å be om kommunikasjon for ei spesifikk samtalegruppe. Kontrollaren sender eit digitalt radiosignal til alle radioar som overvaker denne samtalegruppa og instruerer radioane om automatisk frekvensbyte for å følgja kommunikasjonen. Etter at brukaren er ferdig med å snakka returnerer radioane til å overvaka kontrollkanalen for ytterlegare sendingar.
Denne organiseringa gjer at fleire grupper av brukarar kan dela på ei lita mengd radiofrekvensar utan å høyra hverandre sine samtalar. System med frekvenshopping har som hovudfunksjon å spara på avgrensa kanalkapasitet og gjev òg høve for andre avanserte funksjonar for brukarane.
Sandskogen
Sandskogen er ein tettstad i Kävlinge kommun i Skåne län i Sverige. I 2005 hadde tettstaden 533 innbyggjarar.
Multirolleradio
Multirolleradio (MRR) er eit militært VHF-mobilradiosystem for taktisk samband. Systemet er berekna på tale- og dataoverføring i frekvensbandet 30-88 MHz. MRR kan senda tale, data og tekstmeldingar med høg tryggleik. Tryggleiken  vert oppndd ved kryptering, frekvenshopping og spreitt spektrum modulering. MRR vert òg brukt som relé.
Systemet er utvikla ved Forsvarets forskningsinstitutt for det norske forsvaret og Nato for operativ bruk i felt. MRR-systemet vart utvikla på 1990-talet, med første prototype i 1993. Systemet vert produsert og vidareutvikla av Kongsberg Gruppa. I Noreg er 7000 MRR-radiosett til bruk i alle forsvarsgreiner under innkjøp, og innfasinga av systemet byrja i 1999. Kongsberggruppa produserer no ca. 1600 einingar i året. Kontrakt for leveranse av systemet er òg inngått for levering til Ungarn.
Anne Berge
Anne Ragna Berge er ein norsk tidlegare alpinist frå Sandvika i Akershus, som vann to NM-gull og kom på pallen i eitt verdscuprenn. Ho var medlem av Stabæk Idrettsforening.
Multirolleradio
Dei eksisterande berbare radioane i MRR-systemet er relativt store og tunge (12 kg med batteri), og vert borne i ryggpakning. MRR-systemet skal difor kompletterast med eit MRR-kompatibelt handhalde radiosett, primært berekna for korthald direktesamband mellom radioar utan å gå via basestasjon.
Lett feltradio (LFR)
Kongsberg Gruppa marknadsfører dei handhaldne MRR-radiosetta under typenemninga MH 300, men i forsvarssamanheng vert ho gjerne kalla Lett Feltradio (LFR) (900 g, 195x78x42 mm og 50 cm. lang antenne). Denne fungerer omtrent som MRR (berbar) eller MBU (køyretøymontert) med tanke på teknologi. Ho har endå avgrensa høve for høg sendareffekt og vil dermed ikkje nå like langt.
Anne Berge
Aktiv
Berge tok sølv i storslalåm og bronse i utfor under NM i alpine greiner 1982 på Voss. Året etter vart ho i Hurdal norsk meister i storslalåm. I 1986 vart det NM-sølv i utfor, medan ho i 1987 vann sølv i storslalåm og bronse i utfor. Sølv og bronse fekk ho også i NM i alpine greiner 1987 i Tromsø, men då i slalåm og storslalåm.
Etter eit par medaljefrie sesongar kom Berge i NM 1990 på bronseplassen i storslalåm. To år seinare gav ho Marianne Kjørstad kamp om gullmedaljen i slalåm under NM 1992 på Bjorli, men enda opp med sitt femte NM-sølv. Tidlegare i sesongen deltok ho under Vinter-OL 1992 i Albertville og kom på femteplass i kombinasjonen og åttandeplass i slalåm. Året etter vart ho nummer ni i slalåm då VM i alpine greiner 1993 vart avvikla i Morioka i Japan.
Seint i OL-sesongen 1994 overraska Berge med ein tredjeplass i storslalåm i verdscupen i alpine greiner, rennet fann stad i Vail i USA, der ho einast hadde tyske Martina Ertl og Vreni Schneider frå Sveits framfor seg på resultatlista. Heilt på tampen av 1994-sesongen vann Berge sitt andre noregsmeisterskap, elleve år etter det fyrste. Ho slo unge og talentfulle Andrine Flemmen med 22 hundredels sekund i storslalåm.
Berge la opp etter 1995-sesongen.
Austerbygd
Austerbygd (gammalnorsk Eystribygð, islandsk Eystribyggð, også kalla Austerbygda eller Østbygda) var den austlegaste og den største buplassen som vart etablert på Grønland då Eirik Raude tok med seg folk frå Island og busette seg her omkring 985. Dei andre busetjingane, som låg lengre nordvest, heitte Vesterbygd og Midtbygd. Midtbygd vert i nokre samanhengar omtala som ein del av Austerbygd. Busetjinga hadde på det meste omtrent 4 000 innbyggjarar, og det er funne restar etter 200-300 gardar i området. Gardane ligg spreidde langs kysten i dei noverande kommunane Qaqortoq, Narsaq og Nanortalik. Her etablerte Eirik Raude seg på det som heitte Brattahlíð, inst i Eriksfjorden, nær dagens Qassiarsuk. Andre kjende ruinar i dette området er Hvalsey kirke og ruinane etter bispesetet Garðar i Igaliku.
I det 15. hundreåret forsvann dei siste norrøne menneska frå området, og årsaka til forsvinninga er omstridd. Den siste skriftlege kjelda om busetjinga er frå 1408. Historikaren Oscar Albert Johnsen hevdar at Didrik Pining vitja Grønland i 1480-åra, og då eksisterte busetjinga framleis.
Snøbergkall
Snøbergkall (Cinclodes palliatus) er ein sterkt truga art av sporvefuglar i omnfuglfamilien.
Snøbergkallen er den klårt største bergkallen, 23-25 centimeter i kroppslengd, han skil seg òg frå andre bergkallar med kvit underside frå strupe til undergump. Brystet er markant breitt, og reint kvitt, oversida er brunraud. Oversida av hovudet er i grått og halen er mørk brun. Vaksne fuglar veg i området 99 til 109 gram. Lætet er snøgt skravlande 'pipipi'-trille, det kan bli eit akselererande og høgt 'wi-wi-wi-wi-wi...'.
Denne fuglen er endemisk for sentrale Peru, eit særs avgrensa og høgtliggande område i Junín-regionen, 4400-5000 moh. Habitatet er knytt til myrer og våtmarker med Distichia polsterplantar.
Populasjonen er trudd å ligge mellom 50 og 250 modne individ og er minkande. Arten er truga av øydelegging av habitat, inkludert gruvedrift i leveområdet.
Thalwil
Thalwil er ein kommune i distriktet Horgen i kantonen Zürich i Sveits. Kommunen har innbyggjarar  og eit areal på. Kommunesenteret ligg 486 meter over havet.
Kommunen ligg ved Zimmerberg-ryggen mellom vestbreidda av Zürichsjøen og elva Sihl. Thalwil grensar til kommunane Rüschlikon, Langnau am Albis, Oberrieden, Horgen og (på andre sida av innsjøen) Erlenbach. Thalwil ligg på vestsida av den nordvestlege fjordarmen av Zürichsjøen.
Hildur
Hildur er eit kvinnenamn som har komme via islandsk frå norrønt Hildr. Dette var namnet til ei valkyrje i norrøn mytologi. Namnet tyder 'strid', og ei anna form av same namnet er Hild.
Hildur og Hild har i Noreg namnedag 18. januar.
Bruken av namnet i Noreg
Namnet var ein god del bruka rundt førre hundreårsskifte, men frå midten av 1920-åra har bruken av namnet gått attende, og i siste halvdelen av 1900-talet var det få jenter som fekk dette namnet.
Benjamin Arvola Notkevich
Benjamin Arvola Notkevich er ein norsk sjakkspelar, stormeister i sjakk (GM).
Internasjonal Meister i sjakk
Benjamin Arvola Notkevich vart IM etter 5,5 poeng på 9 parti i Eliteserien i sjakk vinteren 2016-2017, deretter 6 av 9 i ei internasjonal turnering i Havana, Cuba 15-23. mars 2017, og 6 av 9 i Fagernes Chess International 9-16. april 2017. Det siste resultatet var også eit stormeisternapp. Han hadde dermed oppfylt kravet om IM-resultat i turneringar med til saman minst 27 parti. Med desse sterke resultata i rask rekkefølge oppfylte han dermed også rating-kravet, kravet til eigen rating over 2400, med 2435 pr. 1. mai 2017. Han vart deretter utnemnd til IM av Verdssjakkforbundet av "2nd quarter Presidential Board Meeting 2017 by written resolution".
Stormeister i sjakk
Benjamin Arvola Notkevich klarte sitt første napp i stormeister-tittelen med ovanfor nemnde 6 av 9 i Fagernes Chess International 9-16. april 2017. I same turneringa året etter kom det andre nappet, med 6,5 av 9 i Fagernes Chess International 25. mars - 1. april 2018. Det tredje og avgjerande nappet kom med 6 av 9 i sjakk-OL i Batumi, Georgia 24. september til 5. oktober 2018. Med desse sterke resultata i 2018 oppfylte han dermed også rating-kravet, kravet til eigen rating over 2500, med 2506 pr. 1. november 2018. Han blei deretter utnemnd til Noregs 16. stormeister i sjakk på "4th quarter Presidential Board Meeting i London, i november 2018.
Patriarken Jakob
Patriarken Jakob var, ifylgje 1. mosebok, stamfar til dei 12 stammene i jødefolket. Han var son til Isak og Rebekka og soneson til Abraham og Sara.
Jakob hadde ein tvillingbror som heitte Esau. Esau vart fødd fyrst av dei to, men vart halden i hælen av Jakob, som vart fødd etterpå. Slik fekk Jakob namnet sitt, for namnet tyder 'å halda i hælen' på hebraisk. Dette kan også tyda å lura eller narra.
Odelsretten og velsigninga
Esau hadde odelsretten som den eldste, men ifylgje 1. mosebok lurte Jakob odelsretten til seg. Då faren Isak var vorten gamal og blind, bad han Esau gå på jakt og stella i stand ein viltrett til Isak så han kunne velsigna han før han døydde. Då Esau hadde gått, rådde Rebekka Jakob til å ta to kje og laga mat av dei i staden. Esau var meir hårete enn Jakob, så Jakob tok på seg skinnet frå kjeungane på armane sine så Isak skulle kjenna på dei og tru det var Esau. Då Isak fekk maten av Jakob, sa han «Det er målet hans Esau, men hendene hans Jakob.» Men han trudde på lygna til Jakob og velsigna han med desse orda:
Då Esau kom seinare, vart Isak forskrekka då han skjøna han hadde signa feil son. Fordi Isak m.a. hadde sagt at Jakob skulle vera herre over sine brør, fekk Esau berre ei ringare signing. Etter dette heldt Esau Jakob for hat, og Jakob rømde til Laban, bror til Rebekka i Mesopotamia.
På veg til Haran hadde Jakob ein visjon der han såg ein stige som gjekk opp til Himmelen, med englar som gjekk opp og ned han. Frå toppen av stigen kom stemmen til Gud som gjentok mange signingar av han. Jakobs stige blei eit viktig symbol i jødedom og seinare kristendom. Jakob fortsette reisa og kom fram til Laban sin bustad som han kalla Betel, 'Guds hus'.
Jakob hjå Laban
Jakob ville no venda heim att til Esau, og gjera opp for sviket sitt med å gje han store delar av eigedomen sin. På vegen heim vart han møtt av ein mann som han stridde med ei heil natt, til det lysna av dag. Då ville mannen gå, men Jakob sa til han «Eg slepper deg ikkje før du velsignar meg!» Då gav mannen Jakob namnet Israel, «For du har stridd med Gud og menneske og vunne.» Jakob slo seg så ned i Kana'an.
Borna til Jakob
Jakob fekk 12 søner og minst éi dotter (berre éi er nemnt i 1. mosebok). Med Lea fekk han Ruben, Simeon, Levi, Jissakar, Sebulon, Juda og Dina. Med Bilha fekk han Dan og Naftali. Med Silpa fekk han Gad og Asjer, og med Rakel fekk han Josef og Benjamin. Sidan Jakob fekk namnet Israel, vart sønene kalla Israel-sønene, og etterkommarane deira vart kalla israelittar.
Vesterbygd
Vesterbygd (norrønt Vestribygð) er eitt av to hovudområde for norrøn busetjing på Grønland etter år 985.
Området dekker det meste av noverande Nuuk kommune. Det er funne restar etter nesten 95 gardsbruk. På det meste kan busetjinga ha omfatta 1 000 innbyggarar totalt. Den største garden i Vesterbygd var Sandnes.
Historie
Folket vandra inn frå Island og Noreg. Kring år 1350 forsvann dei siste menneska derifrå. Frå rundt år 1200 vart vinteren kaldare, med meir havis som gjorde det tiltakande vanskeleg å landsette naudsynte varer. Varebytet var basert på mellom anna kvalfangst ved Diskobukta, sidan narkvaltann var etterspurd i Europa. I starten av 1800-talet iverksette Det kongelige nordiske oldskriftselskab registreringar av norrøne ruinar. I dag kjenner ein til rundt 95 ruingrupper etter gardsanlegg og to kyrkjer. Det er få skriftlege referansar til Vesterbygd, men i Flatøybok vert tre kyrkjer nemnde i Vesterbygd: Sandnes kyrkje i Lysefjord, Hop kyrkje i Agnefjord og Aanevig kyrkje i Rangefjord. Knoklea, særleg reinsdyrgevir, vart i større grad brukt til reiskapar enn i Austerbygd, tolka som teikn på at folk i Vesterbygd hadde dårlegare tilgang på jarn.
Svati
Svati er eit bantuspråk i nguni-gruppa som blir tala av swazifolket i Eswatini og Sør-Afrika. Nær ein million menneske i Eswatini og vel ein million i Sør-Afrika talar svati. Språket er nærskyldt med nguni-språka phuthi, zulu, sør-ndebele, nord-ndebele og xhosa.
Bruk
Det blir undervist i svati i skular i Eswatini og i nokre skular i Mpumalanga og KaNgwane-området i Sør-Afrika. Svat er offisielt språk i Eswatini, ved sida av engelsk, og er også eit av elleve offisielle språk i Sør-Afrika. Språkbrukarane kan i stor grad lese og skrive språket.
Dialektar
Svati tala i Eswatini kan delast i tre dialektar: baca, hlubi og phuthi. Standard svati blir hovudsakleg brukt nord i språkområdet, og det er denne dialekten som skal ha størst prestisje.
Substantiv
I svati er substantiva samansett av to delar, eit prefiks og ein ordstamme. Ut frå prefiksa kan ein gruppere substantiva i ulike klassar.
1 umu- erstattar um- einstavingsstammar, som t.d.  umu ntfu (person).
2 s- og t- erstattar si- and ti- framfor stammar som begynner med vokal, som  s andla/ t andla (hand/hender).
3 N står i prefiksa iN- og tiN- for m, n eller ingen bokstav i det heile
Ord
Nokre døme på ord og setningar:
Neil Taylor
Neil Taylor er ein engelsk rock- og popgitarist, mest kjend for samarbeidet med Robbie Williams og som tidlegare medlem i gruppa Tears for Fears.
Karriere
Taylor byrja å spele i lokale band i ungdomen før han vart med i Neon som studiomusikar tidleg i 1980-åra. På denne tida møtte han Curt Smith og Roland Orzabal som, etter å ha starta Tears for Fears, bad Taylor om å turnere med dei og spele gitar på det andre albumet deira, Songs from the Big Chair (1985), og det tredje The Seeds of Love (1989). Taylor turnerte med bandet fleire gonger mellom 1983 og 1990 og er med i konsertvideoane deira In My Mind's Eye (1984) og Going to California (1990). I 1990-åra spelte han med fleire andre artistar, før han vart fast medlem i bandet til Robbie Williams i 2003.
Alcohol You
«Alcohol You» (norsk 'alkohol deg') er ein engelskspråkleg elektropopsong frå 2020 med den rumenske songaren Roxen. Songen er skriven av Ionuț Armaș, Viky Rei og Breyan Isaac, og han vart utgjeven 21. februar 2020. «Alcohol You» vann den rumenske songtevlinga Selecția Națională 2020 og skulle ha vore det rumenske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.
Om songen
Breyan Isaac og Ionuț Armaș skreiv teksta til «Alcohol You», og sistnemnde komponerte melodien saman med produsenten Viky Red. Det rumenske plateselskapet Global Records slapp «Alcohol You» for digital nedlasting 21. februar 2020. Songteksta tek for seg kjensler som tristleik, fortviling, håp og nostalgi, og den rumenske kringkastaren TVR kalla songen for ein «ekte hymne om universell kjærleik».
Musikkvideo og promotering
Ein musikkvideo til «Alcohol You» vart regissert av Bogdan Păun og lasta opp på YouTube på utgjevingsdagen 21. februar 2020. Alexandru Murașan var sjefsfotograf, medan Mihai Sighinaș stod for grafikken, og selskapet Loops Production stod for produksjonen.
Nasjonal utveljing
I januar 2020 kunngjorde den rumenske ålmennkringkastaren TVR at han samarbeidde med plateselskapet Global Records om å finne det rumenske bidraget til Eurovision Song Contest 2020 i Rotterdam i Nederland. 11. februar vart songaren Roxen kunngjord som landets artist. Ho fekk fem låtar å velje mellom: «Alcohol You», «Beautiful Disaster», «Cherry Red», «Colors» og «Storm» – alle skrivne under ein låtskrivarleir i 2019. Roxen framførte låtane i den nasjonale songtevlinga Selecția Națională 2020 – det rumenske svaret på Melodi Grand Prix. Finalen vart arrangert 1. mars 2020, og vinnarlåten vart kåra av ein jury og telefonrøyster. Både juryen og sjåarane hadde «Alcohol You» som favoritt, og dimed vann han tevlinga og vart det rumenske bidraget til Eurovision Song Contest 2020.